Rich Kids on LSD

Rich Kids on LSD edo RKL Kalifornian (Estatu Batuak) sortutako hardcore taldea da.

 Historia 

1980ko hamarkadan, Santa Barbaran, punk musika eta skatean ibiltzea gogoko zuten bost lagunek sortu zuten taldea. San Frantziskora joan ziren, bertan punk eszena zabalagoa zegoelako: etxe bat okupatu zuten eta horrela sortu zen RKL taldea.

1980ko hamarkada osoan zehar eta 1990ko hamarkada hasieran zehar formazio aldaketa ugari izan zituen taldeak. Denbora horretan, disko ugari atera zituzten. Lehenak (Nardcore, It's a Beautiful Feeling, Keep Laughing), hardcore punk azkarrez eginiko kantuekin osatu zituzten, baina denboraren joan-etorrian, bilakaera musikal sakona izan zuten kantuetan, kantak asko sakonduz. Tarte horretan ere, Europatik biran ibiltzeko aukera eman zien. Bira horietako batean, Berlinen emandako bi kontzerturen zuzeneko emanaldiak disko batean bildu zituzten (Double live in Berlin).

1990 eta 1992 urte artean, taldeak geldiune bat izan zuen. Jason Sears kantaria joan zen eta haren ordez, Anthony Bomer Manzullo sartu, bateria lanak beste kide bati utzirik. Reactivate diskoa kaleratu zuten 1993an.

Hala ere, 1994ean, Jason Sears taldera itzuli zen egiten ari ziren Europar bira amaitzeko. Jasonen itzulerarekin batera, Riches to Rags, estudioko azken lana kaleratu zuten. 1996an, taldeak beste geldiune bat izan zuen, partaideek beste talde batzuekin proiektu berriak zituzten eta. Handik urtebetera eta formazio berriarekin, taldea zuzenekora itzuli zen.

2005eko martxoaren 30ean, momentu horretan RKLko bateria-jotzailea Derrick Plourdek (Lagwagon, Bad Astronaut, Jaws...) bere buruaz beste egin zuen.

2005eko abenduaren 12an, hasierako bateria-jotzaile Richard Anthony Manzullo  Summerlandeko (Kalifornia) bere etxean hilik aurkitu zuten, bihotzeko baten ondorioz. Urteak zeramatzan drogen aurkako borrokan.

2006ko urtarrilaren 31n, Jason Sears, Tijuanan (Mexiko) hil zen, desintoxikazio zentro batean zela. Jasonen heriotzarekin, RKL-ren etorkizuna airean geraru zen.

Azken urte hauetan, RKLren itzulerarekin espekulazio asko egin dira. Hasiera batean, RKLAOKE izeneko ikuskizun bat egingo zelako zurrumurrua zabaldu zen. Bertan, taldeko kideek jotako abestiekin, karaoke bat egiteko aukera izango zen. Bertan ateratako dirua Jason Searsen seme-alabentzat izango zen, baina hori ez zen gauzatu.

 Taldekideak 

 1982 - 1985 

 Jason Sears (†) - Ahotsa
 Alpo - Gitarra
 Chris Rest - Gitarra
 Vince Peppars - Bajua
 Anthony "Bomer" Manzullo (†) - Bateria

 1985 - 1987 

 Jason Sears (†) - Ahotsa
 Barry Ward - Gitarra
 Chris Rest - Gitarra
 Vince Peppars - Bajua
 Anthony "Bomer" Manzullo (†) - Bateria

 1987 - 1990 

 Jason Sears (†) - Ahotsa
 Barry Ward - Gitarra
 Chris Rest - Gitarra
 Joe Raposo - Bajua
 Anthony "Bomer" Manzullo (†) - Bateria

 1992 - 1993 

 Anthony "Bomer" Manzullo (†) - Ahotsa
 Barry Ward - Gitarra
 Chris Rest - Gitarra
 Joe Raposo - Bajua
 Dave Raun - Bateria

 1993 - 1996 

 Jason Sears (†) - Ahotsa
 Barry Ward - Gitarra
 Chris Rest - Gitarra
 Joe Raposo - Bajua
 Dave Raun - Bateria

 1997 - 2006 

 Jason Sears (†) - Ahotsa
 Chris Flippin - Gitarra
 Chris Rest - Gitarra
 Anthony "Bomer" Manzullo (†) - Bajua
 Joe Raposo - Bajua
 Boz Rivera - Bateria
 Derrick Plourde (†) - Bateria

Kronologia

 Diskografia 

 Diskak 

 Nardcore (Mystic Records, 1984) Bilduma.
 It's a Beautiful Feeling (Mystic Records, 1984) EPa.
 Covers (Mystic Records, 1984) Bilduma.
 Keep Laughing (Mystic Records, 1985) EPa.
 RocK 'n Roll Nightmare (Alchemy Records, 1987) LPa.
 Double Live in Berlin (Destiny Records, 1989) LP bikoitza.
 Revenge is a Beautiful Feeling (Destiny Records, 1989) LPa.
 Reactivate (Epitaph Records, 1993) LPa.
 Riches to Rags (Epitaph Records, 1994) LPa.
 Come on in, the Water is Fine (Malt Soda Records, 2010) CDa.

 Bideoak 

 Still Flailing After All These Beers (1997). VHS.

 Kanpo loturak 

 Kanpo estekak 

  RKL taldearen webgunea

Kategoria:Ameriketako Estatu Batuetako musika taldeak
Kategoria:1980ko hamarkadako musika taldeak
Kategoria:1990eko hamarkadako musika taldeak
Kategoria:2000ko hamarkadako musika taldeak
Kategoria:Hardcore musika taldeak
Kategoria:Punk musika taldeak